
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL IŠANKSTINIŲ IŠMOKŲ UŽ 2026 M. IŠMOKĖJIMO 
PAGAL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINES PRIEMONES TIESIOGINIŲ IŠMOKŲ FORMA 


2026 m. spalio 13 d. Nr. 3D-492
Vilnius

Vadovaudamasis 2021 m. gruodžio 2 d. Europos Parlamento ir Tarybos reglamentu (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su visais pakeitimais, 2021 m. gruodžio 2 d. Europos Parlamento ir Tarybos reglamento (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, su visais pakeitimais, 44 straipsnio 2 dalies antros pastraipos a punktu ir Lietuvos žemės ūkio ir kaimo plėtros 2023–2027 metų strateginio plano, patvirtinto 2022 m. lapkričio 22 d. Komisijos įgyvendinimo sprendimu Nr. C(2022) 8272 (toliau – Strateginis planas), nuostatomis bei atsižvelgdamas į Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisykles, patvirtintas Lietuvos Respublikos žemės ūkio ministro 2023 m. vasario 20 d. įsakymu Nr. 3D-92 „Dėl Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklių patvirtinimo“, į Lietuvos Respublikos žemės ūkio ministro 2026 m. rugpjūčio 10 d. įsakymą Nr. 3D-399 „Dėl išankstinės bazinės pajamų paramos tvarumui didinti išmokos dalies mokėjimo už 2026 m. pagal Lietuvos žemės ūkio ir kaimo plėtros 2023–2027 metų strateginio plano intervencinę priemonę“, ir į Lietuvos Respublikos žemės ūkio ministro 2026 m. rugsėjo 9 d. įsakymą Nr. 3D-439 „Dėl 2026 m. susietosios pajamų paramos už pienines karves išankstinės išmokos dalies mokėjimo“,
n u s t a t a u, kad 2026 m. spalio 16–lapkričio 30 d. avansu mokama pareiškėjams:
1. Už 2026 m. deklaruotus žemės ūkio naudmenų plotus, atitinkančius paramos pagal Strateginio plano intervencines priemones tiesioginių išmokų forma teikimo reikalavimus: 
1.1. dalis išmokos jauniesiems ūkininkams, kurie siekia ją gauti pagal 2014–2022 m. laikotarpio reikalavimus, – 58,10 Eur už ha;
1.2. dalis papildomos pajamų paramos jauniesiems ūkininkams, kurie siekia ją gauti pagal 2023–2027 m. laikotarpio reikalavimus, išmokos – 92,40 Eur už ha;
1.3. dalis papildomos perskirstomosios pajamų paramos tvarumui didinti išmokos:
1.3.1. už pirmuosius 10 ha – 56,10 Eur už ha;
1.3.2. už antruosius 10 ha – 60,70 Eur už ha;
1.3.3. už trečiuosius 10 ha – 71,00 Eur už ha;
1.3.4. už ketvirtuosius ir penktuosius 10 ha – 80,90 Eur už ha;
1.4. dalis susietosios pajamų paramos išmokos už baltyminius augalus – 30,10 Eur už ha;
1.5. dalis susietosios pajamų paramos išmokos už plotus, kuriuose auginami cukriniai runkeliai, – 66,70 Eur už ha;
1.6. dalis susietosios pajamų paramos išmokos už vaisius – 315,60 Eur už ha;
1.7. dalis susietosios pajamų paramos išmokos už uogas ir riešutus – 202,60 Eur už ha;
1.8. dalis susietosios pajamų paramos išmokos už daržoves, auginamas atvirajame grunte, – 224,20 Eur už ha; 
1.9. dalis kompleksinės ekologinės sistemos „Veiklos ariamojoje žemėje“ išmokos:
1.9.1. už veiklą „Augalų kaita“ – 33,40 Eur už ha (kai remiamas plotas yra iki 300 ha (imtinai), įsipareigojimus prisiėmusiems nuo 2024 m.);
1.9.2. už veiklos „Tarpiniai pasėliai“ įsėlį ir (ar) posėlį – 29,30 Eur už ha (kai remiamas plotas yra iki 300 ha (imtinai)); 
1.9.3. už veiklą „Sertifikuotos sėklos naudojimas“ – 11,80 Eur už ha (kai remiamas plotas yra iki 300 ha (imtinai));
1.9.4. už veiklą „Trumpaamžių medingųjų augalų juostos“ – 133,20 Eur už ha;
1.9.5. už veiklą „Daugiamečių žolių juostos“ – 125,80 Eur už ha;
1.9.6. už veiklas „Augalų kaita“ (įsipareigojimus prisiėmusiems nuo 2024 m.), „Tarpiniai pasėliai“, „Sertifikuotos sėklos naudojimas“ − kai remiamas plotas yra didesnis kaip 300 ha; plotas, viršijantis 300 ha, yra remiamas 85 proc.;
1.10. dalis ekologinės sistemos „Ariamųjų durpžemių keitimas pievomis“ išmokos – 166,50 Eur už ha;
1.11. dalis ekologinės sistemos „Eroduotos žemės keitimas pievomis“ išmokos – 138,40 Eur už ha;
1.12. dalis ekologinės sistemos „Kompleksinė pievų ir šlapynių priežiūros schema“ išmokos:
1.12.1. už veiklą „Ekstensyvus daugiamečių pievų tvarkymas ganant gyvulius“ – 115,10 Eur už ha;
1.12.2. už veiklos „EB svarbos natūralių pievų, šlapynių bei rūšių buveinių tvarkymas“ EB svarbos natūralių pievų tvarkymą – 178,00 Eur už ha;
1.13. dalis ekologinės sistemos „Sodų ir uogynų tvarkymas gamtai palankiu būdu“ išmokos – 75,70 Eur už ha;
1.14. dalis ekologinės sistemos „Ariamosios žemės keitimas pievomis, jų išlaikymas ir priežiūra“ išmokos:
1.14.1. už veiklą „Ariamosios žemės keitimas daugiametėmis pievomis“ – 149,90 Eur už ha;
1.14.2. už veiklą „Daugiamečių pievų išlaikymas ir priežiūra“ – 53,90 Eur už ha.
2. Parama nemokama pareiškėjams, kurių patikros dėl atitikties reikalavimams nėra baigtos.

